«Дружба народов» журнало 2008-чу шарахь вайн республикехь вовшахтоьхначу Кавказан яздархойн кхеташонехь жигара дакъалоцуш а вара Гуртуев. Цигахь юкъадаккхарца кхоьллинчу Кавказан яздархойн клубан президент а лаьттира иза иттех шарахь. Клубан болх бахьанехь Кавказерчу хьовха, кхечу мехкашкарчу а яздархошца керла уьйраш йозаелира яздархойн. И уьйраш вовшийн гочдаршка а йирзира, вовшийн зорбанебахаршка а йирзира. Литературехь хьанал къахьегарна, литературашна а, къаьмнашна а юкъара уьйраш чӀагӀъярна дуккха а совгӀаташ дина Гуртуев Салихна. Царах ду, масала: ГӀебартойн-Балкхаройн Республикин халкъан поэт, Кхарачайн-Чергазийн Республикин халкъан поэт, ГӀебартойн-Балкхаройн Республикин культурин сийлахь белхахо, Тбилиси-гӀалин сийлахь вахархо.